**ΣΥΛΛΟΓΟΣ ΚΑΤΟΙΚΩΝ ΗΛΙΑΚΟΥ ΧΩΡΙΟΥ**

Γραφεία πλατεία Γκαίτε Πεύκη 15121

Αρ. πρ. 63 26/3/2019

**Προς: Διοικήτρια ΟΑΕΔ κα Μ Καραμεσίνη**

**Α) Για τα βοθρολύματα που απειλούν μόνιμα την υγεία όλων εδώ στον οικισμό μας.**

**Β) Διορθώστε επιτέλους την απαράδεκτη «σύσταση ιδιοκτησίας» του κτηρίου G.**

**Για τα συχνά βοθρολύματα στον οικισμό :**

Σας στέλνουμε *(επισυνάπτουμε)* επιστολή που εκδώσαμε προς ενημέρωση των συγκατοίκων μας, που αφορά στις δικές σας ευθύνες.

Αιτία για την επιστολή αποτέλεσε το ότι η ΕΥΔΑΠ ενέκρινε μελέτες για έργα μόλις 95 περίπου μέτρων αγωγών ακαθάρτων**!** Δηλαδή αρκετά κάτω και από το 10% των αναγκαίων προς συμπλήρωση - κατασκευή έργων!

Η λειψή έγκριση της ΕΥΔΑΠ έδειξε για άλλη μια φορά την «αξιοπιστία» σε όσα λέγατε επί 3 χρόνια, γιαμελέτες και έργο συνολικής αντιμετώπισης του προβλήματος.

 Δείχνει αδιαφορία για τα συχνά εμφανιζόμενα βοθρολυμάτα που ταλαιπωρούν και απειλούν την υγεία 435 εργατικών οικογενειών.

 **Διεκδικούμε**: Ενημέρωση α) Για το προς εκτέλεση έργο των 95 μέτρων αλλά και β) Σχετικά με όλες τις υπόλοιπες ελλείψεις σε μελέτες και έργο. *(όπως έχουν καταγραφεί και απαιτηθεί από την ΕΥΔΑΠ)* για τους αγωγούς ακαθάρτων του Ηλιακό Χωριό.

 **Διεκδικούμε:**

▪ Να πάψουν να εμφανίζονται στις γειτονιές και τις κατοικίες μας βοθρολύματα.

 ▪ Ολοκληρωμένο - σωστό δίκτυο ακαθάρτων ικανό να το παραλάβει και να το συντηρεί η ΕΥΔΑΠ.

 **Για το ενεργειακό κτήριο G που ιδιοκτησιακά αφορά μόνο 252 από τις 435 οικογένειες του οικισμού:**

Zητάμε για πολλοστή φορά: Διορθώστε την αδικία με νέα επαναληπτική σύσταση της ιδιοκτησίας του ενεργειακού κτηρίου G.

 **Ολόκληρη η μια και ενιαία ιδιοκτησία του κτηρίου αδαπάνως να αποδοθεί στις 252 δικαιούχες οικογένειες.**

 **Απαλλάξτε**: Χωρίς καμία απολύτως δαπάνη τις υπόλοιπες 183 οικογένειες από την δήθεν συνιδιοκτησία στο κτήριο. Αυτές οι οικογένειες έχουν άλλα, έχουν δικά τους ενεργειακά . Τις μπλέξατε εντελώς άδικα και τις ταλαιπωρείτε οικονομικά και γραφειοκρατικά με την δήθεν «ιδιοκτησία που τους αποδώσατε» σε ένα δεύτερο εντελώς άσχετο με αυτές ενεργειακό κέντρο.

**Για την διοίκηση του Συλλόγου μας**

 Ο Πρόεδρος Η Γενική Γραμματέας

 Σταυρόπουλος Γιάννης Γάμπα Νατάσα